Hyvät katsojat! Tervetuloa Herra käyttää lääkäriä -ohjelmaan!
Tässä jaksossa puhumme päihdeongelmista.
Meillä aika monet kärsivät niistä, vaikka eivät itse alkoholia käytä.
Sellainen käsite on kuin oheisriippuvuus.
Jos meillä on 0,5 miljoonaa päihdeongelmaista, -
niin läheisen ongelmasta kärsiviä oheisriippuvaisia on 1,5 miljoonaa.
Tämä alkaa olla Suomen suurimpia terveysongelmia.
Tällä hetkellä työikäisten miesten yleisin kuolinsyy on -
alkoholiperäiset ongelmat ja sairaudet.
Se on hyvänä kakkosena myös naisilla.
Rintasyövän jälkeen työikäisten naisten yleisin kuolinsyy on -
alkoholiongelmat ja alkoholiperäiset sairaudet.
Kyseessä on valtava ongelma, -
joka on melkein kuoliaaksi vaiettu Suomessa - valitettavasti.
Siitä jotenkin arkaillaan puhua.
Itse sain koulutukseni Ranskassa viinialueella, -
jossa juotiin 70-luvulla 20 l absoluuttista alkoholia/hlö/v.
Se oli tuplaten Suomen nykyinen määrä ja näkyi potilasaineistossa.
Siellä ei poliittisista syistä saanut sanoa viiniä alkoholiksi.
Se oli viinintuotantoaluetta. Nyt on toisinpäin.
Suomalaiset juovat ranskalaisia enemmän alkoholia.
Suomessa kysytään, miten olette voinut? Onko verenpaine ollut ok?
Onko ollut rintakipuja? Ranskassa ainakin silloin kysyttiin heti: -
"Kuinka maksa jaksaa?" Alettiin puhua suoraan siitä.
Näin pitäisi meilläkin olla. Kuinka maksa jaksaa?
Jokaiseen lääkärillä/hoitajalla käyntiin pitäisi sisältyä -
kysymys alkoholinkäytöstä, mutta häveliäisyys estää keskustelun.
Se on sääli, koska tämä on mas- siivinen terveysongelma Suomessa.
Siitä pitää puhua suoraan ja selkeästi.
Ihmisillä on oikeus tietää, mistä on kysymys.
Juomisen haitat ovat 5-kertaistuneet meillä vuodesta 1990.
Siis 5-kertaistuneet! Jos olisi tauti, -
jonka haitat olisivat 5-kertaistuneet tässä ajassa, -
niin hälytyskellot soisivat. Nyt ei näytä tapahtuvan mitään.
Jos sokeritauti aiheuttaa meillä 2 mrd euron haitat/vuosi, -
niin alkoholin haitat ovat moninkertaiset.
Laskutavasta riippuen ehkä 5 mrd tai jopa enemmän.
Siis 5 mrd/vuosi! Eikä kukaan näytä välittävän yhtään mitään.
Erityisen suuri on muutos ollut naisten alkoholinkäytössä.
1960-luvulla humaltunut nainen oli äärimmäinen harvinaisuus.
Niitä ei ollut ollenkaan. Nyt on tavallista perjantai-iltana -
Helsingin kaduilla nähdä tätä ongelmaa.
Kaupassa käydessäni huomaan, että naiset helposti ostavat -
ison satsin lähinnä siideriä. Se ei näytä kovin hyvältä -
ja kohta selviää miksi.
Alkoholi lyhentää elinaikaa niillä, jotka juovat liikaa.
Menetettyjen elinvuosien määrä kasvoi naisilla 80 %.
Se on siis työikäisten naisten 2. yleisin kuolinsyy.
Miesten vastaava luku oli 25 %.
Ongelmat ovat hyvin laajoja. Heti ei tule edes ajateltua.
Naisten alkoholinkäyttö on lisännyt mm. lasten huostaanottoja.
Olin H:gin sosiaalilautakunnan jäsen 16 vuotta ja täytyy sanoa, -
että siihen tuli lisäbudjetissa koko ajan lisää.
Lasten huostaanotto maksaa H:gissä enemmän -
kuin lasten erikoissairaanhoito! Nämä ovat isoja asioita.
Dramaattinen käänne Suomen alkoholin kulutuksessa tapahtui -
vuoden 2004 alkoholiveron keventämisen myötä.
Mitä se alkoholi on? Terveysjuoma? Joskus näkee suositeltavan, -
että pitäisi juoda terveenä pysymiseksi. Sitähän se ei ole.
Mitä alkoholille tapahtuu, kun se juodaan?
Miehillä on vatsalaukussa entsyymi, joka tuhoaa sen osittain -
ennen kuin se pääsee maksaan. Naisilla sitä on vähemmän -
tai se voi jopa puuttua. Naiselle alkoholi on vaarallisempaa.
Voisi ajatella, että Luoja on laittanut miehille turvajärjestelmän.
Jotteivät kaikki miehet kuole, mahalaukun entsyymi tuhoaa -
alkoholia ennen elimistöön pääsyä.
Elimistöön päästyään se menee maksaan -
ja siellä se muuttuu asetaldehydiksi.
Se on erittäin myrkyllistä ja sukua lastulevyjen formaldehydille.
Kaikki muistavat lastulevyboomin ja sen oudon hajun kotona.
Formaldehydiä on mm. kangaspakoissa.
Kun menee kangaskauppaan, formaldehydin tuntee nenässään.
Asetaldehydi on se myrkky, miksi alkoholi muuttuu maksassa.
Se on erittäin syöpävaarallinen aine.
Se on 1-luokan syöpävaarallinen.
Tiedämme, että 25 % kaikista syövistä aiheutuu asetaldehydistä.
Se aiheuttaa EU:ssa 136 000 syöpää vuosittain.
Se on todennäköisesti myös se molekyyli, -
ensimmäinen palamistuote, joka aiheuttaa riippuvuuden.
Tämä on mielenkiintoista. Jokainen alkoholisteja hoitanut tietää, -
että riippuvuus alkoholiin pahim- millaan on samaa kuin heroiiniin.
Näin se vaan on.
WHO:n alainen syövän tutkimus- laitos luokitteli vuonna 2009, -
verrattain äskettäin, alkoholijuomissa olevan -
ja alkoholista elimistössä muodostuvan asetaldehydin -
1-luokan syöpävaaralliseksi aineeksi.
Se on yhtä syöpävaarallinen kuin asbesti, formaldehydi ja bentseeni.
Se on erittäin vaarallista. Huom! Jokainen nautittu alkoholigramma -
muuttuu maksassa 1-luokan syöpävaaralliseksi aineeksi.
Tuore tutkimustulos vuodelta 2009, joka on vaiettu kuoliaaksi -
tässä mediamaailmassa, jossa lehdet tienaavat alkoholimainoksilla, -
niin siitä ei viitsitä sanoa mitään pahaa, vaan pelkkää hyvää.
Eräässä iltapäivälehdessä äskettäin oli artikkeli otsikolla -
10 hyvää syytä juoda olutta.
Vähän asiantuntijoita nämä otsikot harmittavat.
Se on bisnestä ja näillä mainoksilla tienataan rahaa.
Asetaldehydiä muodostuu alkoholista maksassa, suoliston sisällä -
ja myös kiveksissä. Tämä on hyvin tärkeä asia.
Tiedämme, että yhdessä suku- polvessa Suomen nuorten miesten -
sukusolujen määrä on huonontunut 50 %.
Mielestäni se johtuu alkoholista. Kun 12-14 -vuotiaina juodaan -
kovia humalatiloja, kun sukusolu- tehdas kiveksissä muodostuu, -
niin tuhotaan siellä sukusolutuotantoa.
Ajattele, että yhdessä sukupolvessa nuorten miesten sukusolulaatu -
Suomessa on romahtanut 50 %!
Syytä ei tiedetä, mutta olen aivan varma siitä, -
että teinien humalajuomisella on osuutta tähän, -
koska molemmat muutokset ovat tapahtuneet samanaikaisesti.
Kudosvaurio- ja syöpäriski lisääntyvät kaikissa kudoksissa.
Suolen sisällä syntyy syöpää.
Maksassa ja haimassa syntyy syöpää, tulehdusta.
Kuten todettiin, nuorten miesten kivekset näyttäisivät kutistuvan.
Alkoholi aiheuttaa myös aikuisilla miehillä impotenssia, -
alkoholifeminisaatiota: rinnat kasvavat, kivekset heikkenevät -
ja tulee impotenssia alkoholin käytöstä.
Raskaana olevilla naisilla on ongelmana alkoholin aiheuttama -
sikiövaurio FAS/FAE.
FAS (fetal alcohol syndrome) sikiön alkoholioireyhtymä -
FAE (fetal alcohol effect) sikiön alkoholiefekti.
Tässä on hyvä muistaa, -
että raskauden aikana ei pidä juoda alkoholia ollenkaan.
Semmoiset väitteet, että vähän voisi juoda, ovat mielettömiä.
Sikiö on näet alkoholille suojaton.
Aika jyrkästi sanoen voidaan puhua kemiallisesta pahoinpitelystä.
On mielenkiintoista, että Raamatussa, -
joka on erittäin hyvä kirja kaikilta osin, -
myös sen terveysosiot ovat mielenkiintoisia.
Raamattu varoittaa jo 3 000 v. sitten alkoholista raskauden aikana.
Tuomarien kirjan luku 13, jakeet 4-5: "Varo siis, -
ettet juo viiniä ja väkijuomaa etkä syö mitään saastaista.
Sillä katso, sinä tulet raskaaksi ja synnytät pojan;"
Raamattu 3 000 v. sitten varoitti alkoholista raskauden aikana.
Olin lääkärinä 70-luvulla sairaalassa, jossa oli synnytysosasto.
Siellä oli tapana juottaa konjakkia, jos oli keskenmenon uhka.
Jos ei voinut juoda konjakkia, juotettiin whiskyä.
Kuviteltiin, että keskenmenon voi estää niin, mikä oli humpuukia.
Jos olisi tämä tiedetty, ei olisi näin tehty.
Meillä ensimmäisen väitöskirjan alkoholin sikiövaurioista teki -
naislääkäri Erja Halmesmäki. Mielenkiintoista on, -
että siinä väitöskirjassa oli johtolause, -
joka siteerasi tätä Tuomarien kirjan kohtaa varoittaen -
alkoholista raskauden aikana jo 3 000 vuotta sitten.
Raamattu on ihmeellinen kirja, kun se osaa tuosta jo varoittaa.
No, mitä kaikkea siitä alkoholista tulee?
Ääreishermoihin tulee vaurioita. Aivoihin tulee surkastumista.
Varttuneilla tulee dementiaa ja pikkuaivojen surkastumista.
Nuorilla on oppimisvaikeuksia ja käytöshäiriöitä.
Viime aikoina on kovin kirjoiteltu muistihäiriöistä.
Ne ovat Suomessa kovasti lisääntyneet.
Lehdissä on testejä, joilla pyydetään testaamaan asiaa.
Suomessa miljoona ihmistä juo liikaa.
He juovat 70 % kaikesta alkoholista tässä maassa.
Ajattele! Joka 2. heistä tulee dementiksi.
Meillä on kohta 500 000 dementikkoa.
Olen silloin tällöin pyrkinyt tuomaan varoitusmerkkinä esiin, -
kuka hoitaa sukupolven kuluttua meidän 500 000 alkoholidementikkoa?
Siinäpä sitä onkin sitten miettimistä.
On hyvä muistaa, mitä alkoholi aiheuttaa suurkulutusrajalla -
eli miljoonalle suomalaiselle joka toiselle dementiaa.
Ja mitä sitten tehdään?
Mitä muuta? Tästä tulee vähän ikävä haittaluettelo.
Minusta kaikilla on oikeus tietää ja tehdä omat johtopäätökset.
Nämä on kaikki syytä ottaa esille, -
jotta voidaan tietoisesti toimia tietäen haitat ja tuoreet tulokset.
Aivohalvausriski kasvaa selvästi, jos juo useammin kuin 2 krt/vko.
Monethan juovat alkoholia lähes päivittäin.
Tämä on äskettäin julkaistu suomalainen tutkimus.
Alkoholin käyttö yli 2 krt viikossa lisää -
aivohalvauskuoleman vaaraa miehillä selvästi.
Tämän Itä-Suomen Yliopiston tutkimuksen mukaan -
alkoholia yli 2 kertaa viikossa 3-kertaisti -
tuon riskin verrattuna täysin raittiisiin miehiin.
"Raittiit eivät ole niin terveitä kuin alkoholia käyttävät."
Tämä tutkimus kumoaa väitteen oitis.
Vaikka kerta-annokset olisivat pieniä, -
niin aivohalvauskuoleman riski on silti kohonnut.
Tulos on aika yllättävä. Tulosten perusteella -
alkoholin vaikutukset eivät siis riipu pelkästään määrästä, -
vaan myös siitä, kuinka usein juodaan.
Tämä oli yllätys.
Lisäksi alkoholin käyttö lisää monien aivosairauksien riskiä.
Usein kaivetaan esiin ns. J-käyrä.
Alkoholinkäytön ja hapen puutteesta johtuvan aivohalvauksen välillä -
olisi J:n muotoinen yhteys: riski kasvaa ensin hitaasti käytön myötä, -
mutta nopeasti runsaalla kulutuksella.
Niin se näyttäisi olevan kaikkialla eri maissa tehdyissä tutkimuksissa.
Aivoverenvuodon vaara - on kahdenlaista aivo-ongelmaa -
hapenpuutteesta johtuva ja verenvuodosta johtuva -
niin tässä selvitetty aivoveren- vuodon määrä kasvaa tasaisesti -
alkoholin kulutuksen lisääntyessä.
Yhden lisäolutpullon nauttiminen lisää riskiä yhtä paljon -
kaikilla kulutuksen tasoilla. Kasvu on tasaista juodun määrän mukaan.
Alkoholin ohella tärkeitä aivohalvauksen riskitekijöitä ovat -
yliopistotutkimuksen mukaan kohonnut verenpaine, -
sepelvaltimotauti, sydämen vajaatoiminta, rytmihäiriöt, -
kuten eteisvärinä, diabetes, tupakointi, ylipaino, -
oireeton kaulavaltimon ahtauma ja kohonnut kolesteroli.
Mitä muuta tapahtuu? Usein alkoholi markkinoidaan -
sydänlääkkeenä: jos haluat terveen sydämen, juo viiniä. Ei ole näin.
Suomessa on tällä hetkellä aika paha sydämen rytmihäiriöepidemia.
Eteisvärinäepidemia, johon voimme palata myöhemmissä jaksoissa.
Pienetkin alkoholimäärät voivat aiheuttaa sydänlihassairautta, -
kardiomyopatiaa, sydänlihaksen rappeumaa ja eteisvärinää, -
johon voidaan myöhemmin palata. Se on erittäin iso ongelma.
Voidaan todella puhua jopa eteisvärinäepidemiasta.
Meillä on eteisvärinärytmihäiriö- potilaita ainakin 100 000, -
ehkä enemmänkin. Kaikkia ei ole diagnostisoitu.
Verenkuvassa alkoholin käyttö näkyy.
MCV eli punasolujen tilavuus nousee.
Ilmiö on vähän sama kuin hedelmäkeitossa, -
jossa rusinat turpoavat palloksi.
Punasoluille tapahtuu samoin. Alkoholi heikentää solukalvoa -
ja solut turpoavat suuriksi. Lääkäri näkee punasolujen tilavuudesta,-
että se saattaa johtua alkoholista. Muitakin syitä on.
Syövästä jo puhuimmekin. Alkoholi aiheuttaa suoliston sisällä syöpää.
Se johtuu siitä, että suoliston runsaat bakteerit muuttavat -
sitä asetaldehydiksi. Tästä tulee varmaan lähiaikoina lisää -
kovin mielenkiintoista tutkimusta. En voi siitä vielä mainita, -
koska tulokset eivät ole vielä selvillä.
Miten käyttämämme alkoholi vaikuttaa meidän kavereihin -
eli suolistobakteereihin, on tosi jännittävä ja kiinnostava asia.
Se varmasti aiheuttaa isoja otsikoita, kun saadaan lisäselvyyttä.
Muita riskitekijöitä suolistosyövässä on hapoton maha, -
happolääkkeet ja helikobakteeritauti.
Helikobakteeri on pöpö, joka aika monilla on vatsassa.
Jos sitä ei sieltä häädetä, se voi aiheuttaa syöpää.
Oire voi olla närästys ja ylävatsa- vaiva, niin asia kannattaa tutkia -
ja hoitaa helikobakteerit pois. Se on tärkeää.
Eli maksassa ja haimassa tulehdusta ja syöpää.
Suomi on jostakin syystä haimatulehduksen kärkimaita.
Se voi johtua perintötekijöistä. Olen hoitanut sairaalassa -
paljon haimatulehduksia. Joskus se tulee yhdestä pullosta.
Ihminen voi juoda ensimmäisen 1/2 l Koskenkorvaa -
ja saa heti haimatulehduksen. Näitäkin on nähty. Se on vaarallista.
Mitä maksassa tapahtuu? Ensin se rasvoittuu -
ja sitten tulehtuu. Maksa-arvot (esim. Alat) nousevat.
Jos juominen jatkuu, maksaan voi kehittyä kirroosi.
Silloin maksa-arvo voi normalisoitua, koska maksa ei jaksa erittää -
niin paljon merkkiainetta. Jos luulee siksi olevansa kunnossa, -
niin se voi olla huono merkki tässä tapauksessa.
Suomi on yllättäen EU:ssa maksakirroosin kärkimaita nykyään.
Ennen se oli Ranska, mutta siellä epäterveellinen juominen loppui, -
ja suomalaiset ovat menneet ohi Italian ja Ranskan.
On jännä myytti, että ranskalaiset juovat viiniä joka päivä, -
mutta siellä enää vain 20 % väestöstä juo viiniä.
Niillä on ylituotantoa. Liika viini yritetään kaataa Pohjoismaihin.
On siinä onnistuttukin aika hyvin.
Se siitä myytistä. Italiassa ja Ranskassa on lopetettu -
ja Suomessa ja Skandinaviassa juodaan sen sijaan.
Maksakirroosin loppunäytös on usein maksasyöpä.
Kirroottiseen maksaan kehittyy usein maksasyöpä.
Alkoholista ja maksasta yleensä eniten puhutaan -
ja syytäkin on. Alkoholiperäiset maksasairaudet ovat -
Suomen tärkein maksasairausryhmä.
Nämä tulevat todella kalliiksi hoitaa.
Suomalaiset ovat tässä kunnos- tautuneet aika negatiivisesti, -
koska maksasairauksia on Suomessa 4 kertaa Ruotsia enemmän.
Ruotsalaiset ovat olleet tässä paljon fiksumpia, -
kun älysivät laimentaa keskioluen. Ruotsalaisilla menee ihan hyvin, -
mutta meillä on 4 kertaa enemmän maksasairauksia kuin heillä.
Maksakirrooseja on paljon ja yli 90 % johtuu alkoholista.
Se voi nimittäin johtua muustakin syystä.
Oireita aiheuttavan rasvamaksan pääasiallisin syy on alkoholi.
Alkoholikirroosiin menehtyi toissa vuonna peräti 1 100 suomalaista.
Tätä voi verrata vuoden 1968 lukuun ennen kuin keskiolut vapautettiin.
Vuonna 1968 vain 17 kuoli alkoholikirroosiin, -
mutta toissa vuonna 1 100.
Vuodesta 2000 siihen menehtyneiden määrä on 2-kertaistunut.
Vuodesta 1970 se on 4-kertaistunut.
Tämä on vasta jäävuoren huippu. Pahimmat asiat on vielä näkemättä.
EU:ssa kuolee alkoholiin vähintään 120 000 henkeä/v.
Tämä on silleen aika hauska, kun ihminen ei ole kovin looginen.
Kun oli se hullun lehmän tauti noin 10 vuotta sitten, -
niin nousi hirveä haloo siitä, että lautasella oleva pihvi -
saattoi tappaa 1 ihmisen 5 miljoonasta. Se oli se vaara: -
yksi 5 miljoonasta pihvinsyöjästä saattoi kuoli ko. tautiin.
Sen takia tapettiin valtavasti eläimiä, lehmiä ja lampaita -
eli muutaman ihmisen kuoleman takia.
Samaan aikaan kun pihvi lautasella surmasi muutaman vuodessa, -
niin juoma lasissa surmasi 120 000/v, muttei se haitannut.
Näin loogisia me olemme.
Kuka sitten saa maksakirroosin?
Alkoholisteilla kirroosin esiintyvyys vaihtelee 5-25 %.
Mikä on sitten se riskiraja?
Sairastuminen lisääntyy merkittävästi, -
kun miesten kulutus on yli 60 g/vrk ja naisten yli 40 g/vrk.
Mitä se tarkoittaa? Yksi ravintola-annos on 12 g.
Juomatavoilla tai lisäaineilla ei todettu yhteyttä maksavaurioihin.
Ruokatorven syöpään se sen sijaan kyllä vaikuttaa.
Mikä on suurkulutuksen alaraja?
Suomalaisista siis miljoona on suurkuluttajia, -
joista 500 000 tulee dementeiksi, kuten jo mainittiin.
Suurkulutuksen alaraja on miehillä 26 keskiolutta/vko -
ja naisilla 16 keskiolutta/vko johtuen fysiologiasta ja rakenteesta.
Siitä on helppo laskea, kuulutko suurkuluttajiin.
Käytätkö miehenä yli 26 ja naisena yli 16 keskiolutta viikossa?
Terveysriskikulutuksen raja on toinen asia kuin suurkulutusraja.
Terveysriskikulutuksen katto on miehillä 16 keskiolutta/vko -
ja naisilla 10 keskiolutta/vko.
Rajat ovat ihan erilaiset ikäihmisillä.
Yli 65-vuotias ei saisi juoda -
2 olutta enempää kerralla.
Heitä koskevat vain puolet keski-ikäisen suosituksesta.
Ongelmana on vanhusten alkoholinkäyttö ja kaatuminen.
Yli 65-vuotiailla miehillä kulutusraja olisi -
8 keskiolutta/vko -
ja yli 65-vuotiailla naisilla 5 keskiolutta/vko.
Nämä ovat virallisia suosituksia. Ne ovat yllättävän matalia -
ja ikävä kyllä miljoona suomalaista ei näytä piittaavan niistä, -
vaan juovat itseään alkoholisairaiksi.
Jos oltaisiin järkeviä, mitä ihminen ei ole, -
niin mikä olisi alkoholisuositus elintarvikkeiden lisäaineena?
Vuoden 2009 tutkimuksesta tiedämme, että alkoholi on -
yhtä syöpävaarallinen kuin radon tai asbesti, mitä kauhistutaan.
Asbestiakin puretaan avaruuspuku päällä.
Jos alkoholin suhteen noudatettaisiin -
samoja loogisia rajoituksia kuin muissa elintarvikelisäaineissa, -
on yllättävää, paljonko viiniä saisi nauttia vuorokaudessa.
Viiniä saisi nauttia korkeintaan 1 teelusikallisen/vrk -
ja olutta 1 ruokalusikallisen/vrk, -
jos järkevinä noudattaisimme järkeviä rajoja.
Mitkä ovat altistavat tekijät? Saako joku helpommin ko. sairauksia?
Naiset ovat herkempiä. Perintötekijät vaikuttavat.
Alkoholin aineenvaihduntaan liittyvät tekijät, -
virusmaksasairaudet vaikuttavat, esim. krooninen C-hepatiitti.
Tietyt lääkeaineet, kuten esim. parasetamoli on aika maksatoksinen.
Siinä pitää olla varovainen. Diabetes ja ylipaino vaikuttavat.
Kiitos mukanaolosta! Toivon, ettei ollut liian pelottava/rasittava -
tämä alkoholisaarna. Näistä asioista on hyvä tietää, -
jotta voidaan tehdä järkeviä valintoja.
Jos haluat vielä tämänkin jälkeen tukea ohjelman tuottamista, -
voit soittaa tukinumeroon 0600-10077.
Puhelun hinta on 10 euroa. Voit myös kohdentaa tukesi -
ruudussa näkyvään tilinumeroon ja viitteeseen.
Kiitos, että olit mukana.
Ensi kerralla tarkastelemme, mitä voit tehdä, -
kun läheinen ihminen käyttää alkoholia.
Tekstitys: Tuula-Riitta Virrankare